ભારતે ફરી એકવાર આતંકવાદ ના મુદ્દે પાકિસ્તાન ને ઘેર્યું છે. જીનિવા સ્થિત સંયુક્ત રાષ્ટ્ર માં માનવાધિકાર પરિષદના 34મા સત્ર દરમિયાન ભારતે કહ્યું કે, પાકિસ્તાને જ ભારત વિરુદ્ધ આંતકી સમૂહો તૈયાર કર્યા છે. તે હવે રાક્ષસ બનીને પોતાના જ જન્મદાતાને ખાઇ રહ્યું છે. ભારતે કહ્યું કે, જમ્મુ-કાશ્મીરમાં ઘણા વિસ્તારોમાં ભારત માટે હેરાનગતિ ઊભી કરવા માટે જવાબદાર છે, સીમા પારથી આવતા આતંકવાદીઓ. જેને પરોક્ષ રીતે પાકિસ્તાન સહાય કરે છે.